Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 692

b) amennyiben egy küldeménydarabban különböző azonosító számú, különbözo áruk vannak — a küldeménydarabban lévő áruk azonosító számát, amely elé az «UN» rövidítést kell írni, vagy — az «LQ» (Az LQ betűk az angol "limited quantities" — magyarul "korlátozott mennyiség") rövidítése.) rövidítést. Ezt a jelölést egy vonallal körberajzolt, legalább 100 mm oldalhosszúságú, csúcsára állított négyzetben kell feltüntetni. Ha a küldeménydarab mérete úgy kívánja, a jelölés méretei csökkenthetők, feltéve, hogy jól látható marad. 2.2 Csomagolási előírások 2.2.1 Általános csomagolási előírások 2.2.1.1 A tartályok és zárószerkezetük anyaga, valamint azok az anyagok, amelyek a tartalommal érintkezésbe kerülhetnek, csak olyanok lehetnek, amelyet a tartalom nem támad meg és nem képez velük ártalmas vagy veszélyes vegyületeket. 2.2.1.2 A csomagolóeszköz és a zárószerkezet minden elemének olyan szilárdnak és erősnek kell lennie, hogy szállítás közben semmiféle lazulás ne következzen be, és a fuvarozással rendszerint együtt járó igénybevételnek biztosan ellenálljon. Ha külső csomagolás van előírva, a tartályokat abban szilárdan 2002/105/II. szám rögzíteni kell. Hacsak a «Különleges csomagolási előírások» szakaszban nincs más előírva, a belső csomagolásokat egyesével vagy csoportosan lehet a külső csomagolásba helyezni. 2.2.1.3 A tartályokat csak a fuvarozásra engedélyezett gázzal vagy gázokkal szabad megtölteni. 2.2.1.4 A tartályokat úgy kell kialakítani, hogy elviseljék azt a nyomást, ami normális fuvarozási körülmények között az anyag hőmérséklet-változása révén felléphet. 2.2.1.5 Az 1., a 2, a 4. és a 7. sorszám alá tartozó gázok tartályait, valamint az 5. és a 6. sorszám alá tartozó tárgyakat úgy kell lezárni és tömíteni, hogy a gázok szivárgása kizárt legyen. 2.2.2 Különleges csomagolási előírások 2.2.2.1 A tartályok fajtái 2.2.2.1.1 A tartályok gyártásához a következő anyagok alkalmazhatók:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes